**"Təsdiq edirəm"**

 **Azərbaycan Respublikasının**

 **Kənd Təsərrüfatı Nazirliyi**

 **yanında Dövlət Fitosanitar**

 **Nəzarəti Xidmətinin rəisi**

 **\_\_\_\_\_\_\_\_\_\_\_ Camal Quliyev “\_\_\_”\_\_\_\_\_\_\_\_\_\_\_\_\_\_\_2016 –cı il**

**Pestisidlərin, bioloji preparatların və aqrokimyəvi maddələrin idxalı üçün müraciətin və sənədlərin qəbulu üzrə**

**İNZİBATİ REQLAMENT**

**1. Ümumi müddəalar**

**1.1. Elektron xidmətin adı:**pestisidlərin, bioloji preparatların və aqrokimyəvi maddələrin idxalı üçün müraciətin və sənədlərin qəbulu.

**1.2. Elektron xidmətin məzmunu:** bu xidmət pestisidlərin, bioloji preparatların və aqrokimyəvi maddələrin idxalı üzrə informasiya sistemlərinin formalaşdırılması və yaradılmasını, eləcə də qeyd olunan sahələr üzrə hüquqi və fiziki şəxslərin fəaliyyətlərinin hüquqi əsasının yaradılmasını əhatə edir.

**1.3. Elektron xidmətin göstərilməsinin hüquqi əsası:**

* Azərbaycan Respublikasının «Fitosanitar nəzarəti haqqında» 12 may 2006-cı il tarixli 102- IIIQ nömrəli Qanunu;
* Azərbaycan Respublikasının Kənd Təsərrüfatı Nazirliyi yanında DövlətFitosanitar Nəzarəti Xidməti haqqında Əsasnamənin təsdiq edilməsi barədə Azərbaycan Respublikası Prezidentinin 2005-ci il 20 aprel tarixli 226 nömrəli Fərmanı;
* «Fitosanitar nəzarəti haqqında» Azərbaycan Respublikası Qanununun tətbiq edilməsi barədə Azərbaycan Respublikası Prezidentinin 2 avqust 2006-cı il tarixli 441 nömrəli Fərmanı;
* Azərbaycan Respublikasının «lisenziyalar və icazələr haqqında» 15 mart 2016-cı il tarixli 176-VQ nömrəli Qanunu;

 - Azərbaycan Respublikası Nazirlər Kabinetinin 2007-ci il 22 yanvar tarixli 10 nömrəli qərarı ilə təsdiq edilmiş «Pestisidlərin, bioloji preparatların və aqrokimyəvi maddələrin dövlətsınağının aparılması, qeydiyyata alınması və istifadəsinə icazə verilmişpreparatların siyahısına daxil edilməsi Qaydaları»

**1.4. Elektron xidməti göstərən dövlət qurumunun adı:** Azərbaycan Respublikasının Kənd Təsərrüfatı Nazirliyi yanında Dövlət Fitosanitar Nəzarəti Xidməti

**1.5. Elektron xidmətin digər icraçıları:** Yoxdur.

**1.6. Elektron xidmətin avtomatlaşdırılma səviyyəsi:** Tam.

**1.7. Elektron xidmətin icra müddəti:**5 (beş) gün

**1.8. Elektron xidmətin göstərilməsinin nəticəsi:** pestisidlərin, bioloji preparatların və aqrokimyəvi maddələrin idxalıüçün hüquqi və fiziki şəxslərin müraciətlərinə əsasən aidiyyəti üzrə mövcud qanunvericiliyə uyğun olaraq müvafiq idxalına rəyin verilməsi.

**2. Elektron xidmətin göstərilməsinin həyata keçirilməsi**

**2.1. Elektron xidmətin növü:** İnteraktiv

 **2.2. Xidmət üzrə ödəniş:** Ödənişli

 **2.2.1.** Bitki və bitkiçilik məhsullarında, torpaqda və suda, bitki mühafizə vasitələrində toksikoloji analizlərin aparılmasına görə xidmət haqqı:

|  |  |  |  |
| --- | --- | --- | --- |
| S/№ | **Xidmətin adı** | **Ölçü vahidi** | **Manatla** |
| I | **ıı** | **ııı** | **ıV** |
| **5** | **Bitki və bitkiçilik məhsullarında, torpaqda və suda, bitki mühafizə vasitələrində toksikoloji analizlərin aparılması** |  |  |
| 5.3. | Pestisidlərin keyfiyyət göstəricilərinin təyini | 1 analiz | 11,0 |
| 5.6. | Bioloji preparatların və aqrokimyəvi maddələrin keyfiyyət göstəricilərinin təyini | 1 analiz | 10,0 |

**Əsas:** Azərbaycan Respublikasının Tarif (Qiymət ) Şurasının 1 avqust 2014-cü il

 tarixli 4 №-li Qərarının 5.3 və 5.6-cı bəndləri.

Xidmət haqqının ödənilməli olduğu hesab:

Azərbaycan Respublikasının Kənd Təsərrüfatı Nazirliyi yanında Dövlət Fitosanitar Nəzarəti Xidməti

**Hesab №:** AZ32CTRE00000000000002587602

**VÖEN:** 2000469991

**büdcə səviyyəsinin kodu**: 3

**büdcə təsnifatının kodu:** 142319

**Benefisar (alan) bank:** Dövlət Xəzinədarlığı Agentliyi

**VÖEN:** 1401555071

**Kod:** 210005

**Müxbir hesab:** AZ41NABZ01360100000000003944

 **SWIFT:** BİK CTREAZ22

**2.3. Elektron xidmətin istifadəçiləri:** Azərbaycan Respublikasında fəaliyyət göstərən hüquqi və fiziki şəxslər.

**2.4. Elektron xidmətin təqdim olunma yeri:**

[www.agro.gov.az](http://www.agro.gov.az), [www.e-gov.az](http://www.e-gov.az), [www.e-xidmetler.agro.gov.az](http://www.e-xidmetler.agro.gov.az), www.dfnx.gov.az

**2.5. Elektron xidmət barədə məlumatlandırma:**

[www.agro.gov.az](http://www.agro.gov.az), [www.e-gov.az](http://www.e-gov.az), www.e-xidmetler.agro.gov.az, www.dfnx.gov.az

 e-mail: web@agro.gov.az, dfnx@dfnx.gov.az

 Telefon: (012) 493-41-49,(012) 562-87-44

**2.6. Elektron xidmətin göstərilməsi üçün tələb olunan sənədlər və onların təqdim olunma forması:**

 Tələb olunan sənədlərin surətləri skan edilmiş formada təqdim edilir.

* Ərizə;
* Pestisidlər, bioloji preparatlar və aqrokimyəvi maddələrin (bundan sonra - preparatlar) idxalı üçün fəaliyyət növünə verilmiş lisenziyanın sürəti;
* Preparatların dövlət qeydiyyatı haqqında şəhadətnamənin surəti;
* keyfiyyət sertifikatı;
* mənşə sertifikatı;
* yükün müşayətedici sənədlədi - invoys
* yükün müşayətedici invoys sənədi - SMR

Ərizədə aşağıdakı məlumatlar göstərilməlidir:

* Pestisidlər, bioloji preparatlar və aqrokimyəvi maddələrin (bundan sonra - preparatların) adı və miqdarı;
* istehsalçının adı;
* nəqliyyat vasitəsinin növü, gömrük rəsmiləşdirilməsi və təyinat yeri.

**3. Elektron xidmətin göstərilməsi üçün inzibati prosedurlar**

 **3.1. İnteraktiv elektron xidmətlər uçun sorğu:**

 **3.1.1.**İstifadəçi inzibati reqlamentin 2.4-cü bəndində göstərilən internet ünvanlara daxil olaraq “pestisidlərin, bioloji preparatların və aqrokimyəvi maddələrin idxalı üçün müraciətin və sənədlərin qəbulu” xidmətini seçir, həmin xidmət üzrə açılan müraciət formasını doldurur və bu inzibati reqlamentin 2.6-cı bəndində göstərilən sənədlərin skan olunmuş surətlərini əlavə edərək göndərir.

**3.1.2. Sorğunun qəbulu:** Sorğu inzibati reqlamentin 2.4-cü bəndində göstərilən internet ünvanlara daxil olduğu tarixdə qeydə alınır və bu barədə dərhal istifadəçinin elektron poçt ünvanına bildiriş göndərilir. Sorğunun sonrakı icrası ilə bağlı istifadəçiyə bildiriş göndərilir.

 **3.2. Elektron xidmətin göstərilməsi və ya imtina edilməsi:**

 **3.2.1. Sorğunun yerinə yetirilməsindən imtina halları:**pestisidlərin, bioloji preparatların və aqrokimyəvi maddələrin idxalı üçün təqdim olunansənədlərdə çatışmazlıqlar aşkar edildikdə sorğunun yerinə yetirilməsindən imtina edilir və imtina səbəbləri göstərilməklə 3 (üç) iş günü müddətində bu barədə istifadəçinin elektron poçt ünvanına bildiriş göndərilir və ya yazılı məlumat verilir.

 **3.2.2. Sorğunun qəbulu:** Hüquqi və ya fiziki şəxslər tərəfindən 5 (beş) gün müddətində çatışmazlıqlar aradan qaldırıldıqdan sonra sənədlər yenidən təqdim olunur, nəticəsi barədə istifadəçiyə məlumat verilir və müvafiq qərar qəbul edilir.

 **3.3. Sorğunun icrası:**

 **3.3.1. Ardıcıl hər bir inzibati əməliyyat, o cümlədən məsul şəxs haqqında məlumat:** Müraciət və təqdim olunan sənədlər Azərbaycan Respublikasının Kənd Təsərrüfatı Nazirliyi yanında Dövlət Fitosanitar Nəzarəti Xidmətində xüsusi kitabda qeydə alınmaqla qəbul edilir.

Ərizənin qəbuledildiyindən imtina edildiyi halda ərizəçiyə imtinanın səbəbləri göstərilməklə yazılı məlumat verilir.

Ərizənin qəbulundan aşağıdakı hallarda imtina edilir:

- qaydalarda nəzərdə tutulan sənədlər təqdim edilmədikdə;

- ərizəçinin təqdim etdiyi sənədlərdə qeyri-dürüst və ya təhrif olunmuş məlumatlar olduqda.

**3.4. Elektron xidmətin yerinə yetirilməsinə nəzarət:**

 Xidmətin yerinə yetirilməsinə nəzarəti Kənd Təsərrüfatı Nazirliyi yanında Dövlət Fitosanitar Nəzarəti həyata keçirir.

**3.5. Elektron xidmətin göstərilməsi üzrə mübahisələr:**

**3.5.1. İstifadəçinin şikayət etmək hüququ haqqında məlumat:** İstifadəçi göstərilən elektron xidmətlə bağlı onu razı salmayan istənilən məsələ barədə inzibati qaydada və məhkəməyə şikayət edə bilər.

**3.5.2. Şikayətin əsaslandırılması və baxılması üçün lazım olan informasiya:** Şikayət kağız üzərində və ya elektron qaydada tərtib olunur. Kağız üzərində şikayət Azərbaycan Respublikası Kənd Təsərrüfatı Nazirliyinin, həmçinin Kənd Təsərrüfatı Nazirliyi yanında Dövlət Fitosanitar Nəzarəti Xidmətinin poçt ünvanına, elektron şikayət isə inzibati reqlamentin 2.5-ci bəndində göstərilən e-poçt ünvanlarına göndərilir. Şikayət ərizəsi “İnzibati icraat haqqında” Azərbaycan Respublikası Qanununun 74-cü maddəsinə uyğun olmalıdır.

**3.5.3. Şikayətin baxılma müddəti:** Şikayətə “İnzibati icraat haqqında” Azərbaycan Respublikası Qanununun 78.1-ci maddəsində müəyyən olunmuş müddətdə baxılır.

**3.5.4.** Məhkəməyə verilən şikayətə Azərbaycan Respublikasının İnzibati Prosessual Məcəlləsi ilə müəyyən edilmiş qaydada baxılır.